recursal/SuperWikiNEXT-32B huggingface dataset:
**Kvinnekollektivet Arken** er en privat norsk stiftelse grunnlagt i 1987, som tilbyr et bo- og behandlingstilbud til voksne, rusmiddelavhengige kvinner. Målgruppen er kvinner med langvarig skadelig bruk av rusmidler hvor konsekvensene har blitt alvorlige (sosialt, fysisk, psykisk, etisk/moralsk). Kvinnene har ofte tilleggsproblemer knyttet til seksuelle overgrep, vold og relasjonsskader.

Arken sin hovedmetode er gruppeterapi og behandlingslengden er 6–9 måneder. Programmet bygger på Anonyme Alkoholikeres (AAs) 12-trinnsprogram og inneholder daglig gruppeterapi, forelesninger, individuelle oppgaver, behandlingsplaner og individualsamtaler, samt ukentlig billedterapi og fysioterapi/trening. 

Arken har valgt å være en institusjon kun for kvinner. Institusjonens egen erfaring er at kjønnsspesifikk behandling gir de rammene målgruppen trenger for å gjennomføre behandlingen. Tidligere klienter har beskrevet kvinnekollektivet som et «fristed».

Referanser
----------

1. ↑   Nøkleby, Heid (2004). «Behandling av kjønn og kjærlighet. Kvinner i mannsdominert rusbehandling». *Kvinneforskning* (2): 39.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** Brønnøysundregistrene
 |
**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. Mangler som er blitt anført: for tunge fagbegrep til å starte med, trenger en mer generell definisjon

**Språkvask:** Teksten i denne artikkelen kan ha behov for språkvask for å oppnå en høyere standard. Om du leser gjennom og korrigerer der nødvendig, kan du gjerne deretter fjerne denne malen.

2B16 Nona-K
**2S9 *NONA*** (en forkortelse for det russiske **н**овейшее **о**рудие **н**аземной **а**ртилерии, eller «nyeste type feltartilleri») er en ekstremt lettvekt selvgående og fallskjermlandende 120 mm kaliber bombekaster-haubits utviklet i Sovjetunionen som gikk inn i tjeneste i 1981. 2S9 chassiset er basert på et aluminiumskrog av samme type som BTR-D luftbårne multi-purpose beltedrevet pansret personellkjøretøy. Det er selve bombekasteren som det refereres til som **Nona**, men 2S9 er også kjent som **Nona-S**; en BTR-80 - basert versjon er 2S23 eller **Nona-SVK**, og som tauet 2B16 panservern-haubitsversjon heter den **Nona-K**. Selv om ingen tall har blitt lansert, og det er anslått at godt over 1000 2S9 ble bygget.

Beskrivelse
-----------

2S9 Nona-S er et amfibisk kjøretøy og drives ved to vann-jets bak. Den bemannes av fire personer bestående av en leder, en sjåfør/mekaniker, en skytter og en lader. Skroget innvendig er delt inn i et kommandorom, et operasjonsrom og et motorrom. Et helsveiset ståltårn er plassert på midten av skroget. Tomannstårnet har luker for skytter og lader.

2S9 benytter en 120 mm 2A60 bombekaster med et 1,8 meter langt løp. Den er kammerladet, og i stand til å skyte HE-FRAG (høy eksplosiv), hvit fosfor og røyk-salver.

Operatører
----------

Kart over 2S9 operatører i blå med tidligere operatører i rødt
Tallene (unntatt Russland), hvis ikke annet er nevnt er fra Jane ' s Armour og Artilleri

Nona-SVK
### Brukere

* Aserbajdsjans flagg Aserbajdsjan - 18
* Bangladeshs flagg Bangladesh
* Belarus’ flagg Belarus - 54
* Kasakhstans flagg Kasakhstan - 26
* Moldovas flagg Moldova - 9
* Russlands flagg Russland - >750 (2016) / 278 Nona-S, and 50 Nona-SVK, a variant based on the BTR-80
* Turkmenistans flagg Turkmenistan - 12
* Ukrainas flagg Ukraina - 64
* Usbekistans flagg Usbekistan - 60
* Venezuelas flagg Venezuela - 18 Nona SVK, bestilt 2009, levert mellom 2011–2012.

### Tidligere brukere

* Afghanistans flagg Afghanistan- Foreløpig bare ved hjelp av gjenoppbygd og tredjeparts produsert D-30
* Sovjetunionens flagg Sovjetunionen - Gitt til etterfølgene stater

Referanser
----------

1. ↑  Jane's Armour and Artillery 1997-98 ISBN 0-7106-1542-6Mal:Pn
2. ↑  . Arkivert fra originalen 10. januar 2010.  Manglende eller tom `|tittel=` (hjelp)
3. ↑  The Military Balance 2016.
4. ↑   .  Manglende eller tom `|tittel=` (hjelp)
5. ↑  «Arkivert kopi». Arkivert fra originalen 14. april 2010. Besøkt 6. mai 2017.
**Ola Dan Eide** (1928–1963) fra Sandane i Nordfjord. Han var flyger og etterretningsoffiser i Luftforsvaret som døde under uklare omstendigheter i 1963.

Eide var tiltenkt å fly fotorekonoseringsfly som skulle ta bilder innover Sovjetunionen. I 1956 havnet han i et flyhavari ved Værnes i Trøndelag. Eide overlevde, mens den andre piloten omkom.

Plan SNOWCAT
------------

Etter ulykken ble Eide sendt til USA for videreutdanning innen etterretning. Han ble etterretningsoffiser og jobbet med graderte planer for Norges luftforsvar. Han var med på planleggingen av aksjoner mot Sovjetunionen der norske jagerflygere skulle være spydspissene i de eventuelle vestlige flyangrepene inn i Sovjet, også kjent som SNOWCAT (S*upport of Nuclear Operations With Conventional Air Tactics*).

Dødsfallet
----------

I 1963 ble Eide funnet død under uklare omstendigheter på Luftforsvarets kaserne ved Bodø flystasjon. Etterforskningen var mangelfull og saken ble «henlagt etter bevisets stilling». Årsaken til dødsfallet ble aldri funnet.

Medier
------

Bokomslag: En kald kriger dør - Mysteriet Dan Ola EideOmslaget på Korstads bok *En kald kriger dør - Mysteriet Ola Dan Eide*, som ble utgitt i 2024.
I 2024 utga Dag Inge Korstad boken *En kald kriger dør - Mysteriet Ola Dan Eide*.

NRK har laget en podkast om saken.

Historien om Eide er omtalt i en artikkelserie i fire deler i bladet *Flyhistorie* i 2020.

Referanser
----------

1. 1 2 3 4   Ingrid G. Årdal, «Mysteriet på rom 106: Kva skjedde då Ola Dan Eide døydde?», verkets språk nynorsk, utgitt 30. mars 2024, besøkt 6. april 2024[Hentet fra Wikidata]
2. ↑  "Mysteriet på rom 106: Kva skjedde då Ola Dan Eide døydde?"; forfatternavn: Ingrid G. Årdal; verkets språk: nynorsk; utgivelsesdato: 30. mars 2024; besøksdato: 6. april 2024.
3. ↑  Hans Olav Løkken. «1956 Havari ved Sonvatna» (PDF). *Historiefortelleren fra Værnes | Historiefortelleren.no*. Besøkt 7. april 2024.
4. ↑  Årdal, Ingrid G. (30. mars 2024). «Mysteriet på rom 106: Kva skjedde då Ola Dan Eide døydde?». *NRK* **(norsk nynorsk)**. Besøkt 9. april 2024.
5. ↑  «Nyhetsreportasje». *NRK TV*. 2. april 2024.
6. ↑  Korstad, Dag Inge (2024). *En kald kriger dør - Mysteriet Ola Dan Eide*. Norge: Kliv Forlag. ISBN 9788269337402.
7. ↑  Hoel, Kirsti (22. mars 2024). «Mysterier fra Norge - podcast: Døden på rom 106». *NRK Radio*. «En offiser blir funnet død på rommet sitt med kloremerker på halsen. Rundt ham er det blod, oppkast – og en mystisk «A». »
8. ↑  Korstad, Dag Inge (2020). «Historien om Ola Dan Eide». *Flyhistorie* (55-58). «Artikkelserie»
**James Curtis Hepburn** (født 13. mars 1815, død 21. september 1911) var en amerikansk lege som senere i livet ble kristen misjonær. Han er mest kjent for å ha funnet opp Hepburn-systemet, en metode for å translitterere det japanske sproget til det latinske alfabetet.

Liv og virke
------------

### Bakgrunn

Hepburn ble født i Milton i Pennsylvania 13. mars 1815. Han studerte ved Princeton University og senere ved University of Pennsylvania, før han utdannet seg til lege. 

### Liv som misjonær

Han bestemte seg deretter for å dra til Kina som misjonær, men måtte bli i Singapore i to år. Grunnene for dette var at Opiumkrigene var på vei og at utlendinger ble utestengt fra Kina. Etter fem år som misjonær dro han tilbake til USA og åpnet i 1845 et medisinsk senter i New York.

I 1859 dro Hepburn til Japan som medisinsk misjonær. Etter ankomst til Nagasaki i oktober flyttet han ganske snart til den nylig åpnede traktathavn Kanagawa. Der åpnet han sin første klinikk i april 1861 ved Sokoji-tempelet. Først bodde han i Jobutsuji i Kanagawa, et forfallent tempel som tidligere huset det nederlandske konsulat. Hepburn ble så den første protestantiske misjonær i Yokohama. Han grunnla senere Hepburn-skolen, som utviklet seg senere til  Meiji Gakuin University. Hepburns japanske studenter besto blant annet av Furuya Sakuzaemon, Takahashi Korekiyo og Numa Morikazu.

Hepburn skrev en japansk-engelsk ordbok, som i dets tredje utgave brukte et nytt system for latinisering av japansk. Dette systemet ble senere kjent som Hepburn-systemet, eller Hepburn-romanisering, og er det mest brukte systemet for å romanisere japansk den dag i dag. Dette gjaldt særlig i den engelsksproglige delen av verden, ettersom Hepburn Romaji lå nærmest engelsk uttale blant de ulike romaniseringsmetodene. 

Hepburn reiste tilbake til USA i 1892, hvor han bl.a. bidro til å oversette bibelen til japansk. Den 14. mars 1905 ble han tildelt Den oppadstigende sols orden, tredje grad. Hepburn var den andre utlendingen som fikk denne æren.

Referanser
----------

1. 1 2   Social Networks and Archival Context, SNAC Ark-ID w6h43qcm, besøkt 9. oktober 2017[Hentet fra Wikidata]
2. ↑   shiryokan.meijigakuin.jp[Hentet fra Wikidata]
3. ↑  Hepburn, James Curtis (1886). *A Japanese–English and English–Japanese Dictionary* (3. utgave utg.). Tokyo: Z. P. Maruya. ISBN 82-573-0948-6. Arkivert fra originalen 17. september 2014.
4. ↑  Orange, N.J. (1905). «Japanese Order for Missionary». *The New York Times* **(engelsk)**: 13.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** BIBSYS **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** CiNii
 |
**Xin'an** (kinesisk: 新安县; pinyin: *Xīn'ān Xiàn*) er et fylke i provinsen Henan i Folkerepublikken Kina. Den er understilt byprefekturet Luoyang.

I 1999 var befolkningen på 473 529 innbyggere.

Kulturminner
------------

Steinutskjæringene i Qiantangzhizhai (*Qiantangzhizhai shike*, 千唐志斋石刻), «De tusen epitafer fra Tang-dynastiets bygning», ble i 1996 oppført på Folkerepublikken Kinas liste over verneverdige kulturminner.

Økonomi og samferdsel
---------------------

I fylket ligger Xin'an kullkraftverk på 1.410 MW kapasitet, med planer om betydelig utvidelse.

Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Hjemmeside Arkivert 15. september 2008 hos Wayback Machine.
* Qiantangzhizhai shike
* Qiantangzhizhai shike
* Qiantangzhizhai (the Building of one Thousand Epitaphs of the Tang Dynasty)[*død lenke*]

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Johann Ernst Hanxleden** kalt **Arnos Paathiri**  (født 1681 i Ostercappeln ved Osnabrück, død 21. mars 1732 i Palayur i Kerala i India) var en tysk jesuitt, misjonær og indolog.

Liv og virke
------------

### Bakgrunn

Johann Ernst Hanxleden stammet fra den gamle westfalske adelsslekten von Hanxleden. 

### Misjonær

18 år gammel vervet han seg for den ostindiske misjonen og dro i 1699 sammen med to prester ut fra Augsburg over land gjennom Italia, Tyrkia, Syria, Armenia og Persia til Bender-Abbas ved Persiagolfen og reiste derfra med skip til Surat i India. De to prestene døde på veien. I desember 1700 nådde Hanxleben frem til Goa. Han dro deretter sydover for å studere teologi.

### Prest

Han ble ordinert som prest i 1705. Alt i 1699, på Kypros, hadde han latt seg oppta i jesuitterordenen.

Hanxleden virket som misjonær i 30 år på Malabarkysten. Han kunne malayalam og sanskrit, og skrev flere utrykte ordbøker og grammatikker over disse språkene. Hans «Grammatica Granthamia seu Samserdumica» var den første sanskrit-grammatikken skrevet av en europeer. Den ble senere benyttet av karmelittermunken Paolino da San Bartolomeo da denne skrev sine grammatikker.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]

Kilder
------

* Moriz Winternitz: *Geschichte der indischen Litteratur*, 2. utg, 1. bd. Leipzig: C. F. Amelangs Verlag, 1909.
* (de) Josef Wicki: «Hanxleden, Johann Ernst.» I *Neue Deutsche Biographie* (NDB). Bind 7, Duncker & Humblot, Berlin 1966, ISBN 3-428-00188-5, s. 644 (digitalisering).

Eksterne lenker
---------------

(de) Verk av og om Johann Ernst Hanxleden i katalogen til det tyske nasjonalbiblioteket

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data)
 |
Plansje over Frihetskorsets ordenstegn fra Eesti Entsüklopeedia, 1937.Plansje over Frihetskorsets ordenstegn fra *Eesti Entsüklopeedia*, 1937.
**Frihetskorset** (estisk: *Vabadusrist*) er en estisk orden. Den ble innstiftet i 24. februar 1919 til belønning av innsats i Estlands uavhengighetskrig. Tildeling for dette fant sted inntil 1925, da videre tildeling ble innstilt ved lov. Frihetskorset ble i 1996 gjenopptatt som orden og kan tildeles i tilfelle Estlands uavhengighet på nytt må forsvares i krig. Frihetskorset er Estlands høyest rangerte utmerkelse.

Inndeling
---------

Frihetskorset er inndelt i tre klasser. Hver av disse er igjen inndelt i tre grader.

1. klasse for militære fortjenester

* 1. klasse, 1. grad
* 1. klasse, 2. grad
* 1. klasse, 3. grad

2. klasse for utvist personlig mot

* 2. klasse, 1. grad
* 2. klasse, 2. grad
* 2. klasse, 3. grad

3. klasse for administrative og sivile fortjenester 

* 3. klasse, 1. grad
* 3. klasse, 2. grad
* 3. klasse, 3. grad

| 1. grad | 2. grad | 3. grad |
| --- | --- | --- |
| 1. klasse |
|  |  |  |
| 2. klasse |
|  |  |  |
| 3. klasse |
|  |  |  |

Insignier
---------

Ordenstegnet for Frihetskorset består av et latinsk krykkekors. Metall, farger og motiv i midtmedaljongen varierer etter klasse og grad. Ordenstegnene for 1. klasse er hvitemaljert og er i gull for 1. grad, i sølv for de to øvrige grader. Midtmedaljongen er svart og viser en pansret arm med hevet sverd og bokstaven E. For 2. klasse er korset for 1. grad i gull med svart emalje. Korset er i sølv for 2. grad og i oksidert jern for 3. grad. Midtmedaljongen er her rød og bærer samme motiv som for 1. klasse. For 3. klasse er korset i blå emalje i gull eller sølv. Midtmedaljongen er hvit med bokstaven E i svart. Baksiden bærer innskriften «24. II 1919». 

Ordensbåndet i fargene svart, hvitt og blått. Dette er fargene i Estlands flagg. For 1. klasse er båndet svart med hvite og blå kanter, for 2. klasse blått med hvite og svarte kanter og for 3. klasse hvitt med svarte og blå kanter.

Tildeling
---------

Fra opprettelsen til tildeling ble innstilt i 1925 ble det utdelt til sammen 3215 Frihetskors. Utmerkelsen ble også tildelt utlendinger. Blant disse var det flest fra Finland (678), men også et betydelig antall fra Storbritannia (129). Ingen nordmenn ble tildelt Frihetskorset. Den siste innehaver av Frihetskorset døde i 2000. Etter gjenopptakelse av ordenen har det ikke funnet sted tildelinger, da slike kun finner sted dersom Estland er i krig.

Referanser
----------

1. 1 2  «The Cross of Liberty», Estlands president. Lest 7. november 2015.
2. ↑  *Decorations Act*, vedtatt 19.desember 2007.
3. 1 2  «Estonia» i Robert Werlich: *Orders and decorations of all nations. Ancient and modern, civil and military*, 2. utgave, Washington DC: Quaker Press, 1974, s. 124.
4. 1 2  *Eesti Tänab 1919—2001*, Riigikantselei, Tallinn 2001, med oversikt over mottagere. Dokument arkivert av Wayback Machine.

Eksterne lenker
---------------

* Estonian State Decorations, Estlands president

Portal: Estland
**Jackson Frayn Harries** (født 13. mai 1993) er en britisk videoblogger og tidligere barneskuespiller.

Personlig liv
-------------

Harries vokste opp i Chiswick, i London, og gikk på The Harrodian School. Han er sønn av Rebecca Frayn, og Andy Harries. Rebecca Frayn er forfatter og regissør, og Andy Harries er en tv- og filmprodusent. Jack har en enegget tvillingbror som heter Finn Harries og en søster som heter Emma Lou.

Karriere
--------

Jack begynte sin karriere som skuespiller i 2006 da han spilte i filmen *Perfect Parents*.

Året etter spilte han i en episode av programmet Comedy Shuffle, og i 2008 ble han med i programmet School of Comedy. I 2011 var Jack med i en reklame for KFC.

Juli 2011 startet Jack sin egen YouTube-kanal kalt JacksGap. Han tok et friår (gapyear) fra skolen, og dette er grunnen til at han kalte kanalen Gap. I begynnelsen fikk ikke JacksGap så mange seere, men når han tok med tvillingbroren Finn i en av videoene, økte seertallet. Etter denne episoden har Finn vært med på JacksGap.

I 2012 ble brødrene Harries invitert til å bli YouTube-partner, da 10 000 mennesker abonnerte på YouTube-kanalen. Han fikk dermed muligheten til å reise i sitt friår. I noen av videoene dokumenterer tvillingene om reiser til Roma, Ibiza, Sør-Afrika, New York City, Thailand og senest India. Kjente YouTube-personligheter slik som Sam Pepper, Caspar Lee, Dan Howell, Marcus Butler og Tyler Oakley dukker også opp i videoer på YouTube-kanalen Jacksgap. I 2013 var det to millioner mennesker som abonnerte på YouTube-kanalen JacksGap, og 12. juni 2013 nådde JaksGap to millioner abonnenter. Kanalen fikk hele tre millioner abonnenter i november 2013.

88 prosent av JacksGaps abonnenter er jenter mellom fjorten og sytten.

Referanser
----------

1. ↑   www.famousbirthdays.com[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Jack Harries – kategori av bilder, video eller lyd på Commons Rediger på Wikidata
* (en) Jack Harries på Internet Movie Database Rediger på Wikidata

* (en) Jack Harries hos The Movie Database Rediger på Wikidata
* Jack Harries på Twitter Rediger på Wikidata

* Jack Harries på Instagram Rediger på Wikidata
**Henrik Hildre** (født 1990) er en tidligere programleder og youtuber som nå jobber som redaktør for Donald Pocket.[]

Han jobbet tidligere i NRK som programleder *NRK FlippKlipp* fra 2015 til 2018 sammen med Jonas Lihaug Fredriksen, og senere i *NRK 4ETG*, en YouTube-satsing fra NRK P3, sammen med Jonas Lihaug Fredriksen, Henrik Farley og Martha Leivestad.

Hildre og Fredriksen hadde også en uavhengig YouTube-kanal og en podcast. Duoen vant i 2016 bransjeprisen Gullsnutten i kategorien «Årets Youtuber». Han var også programleder for kultklassikeren *Jonas og Henrik*.

Utdannelse
----------

Bachelor-grad i fotografi fra Falmouth University, fem semestre i økonomi og administrasjon fra Handelshøyskolen BI.[]

Referanser
----------

1. ↑  «Baibai & Huginn kåret til "Årets YouTuber"». *Journalisten*. Besøkt 10. oktober 2017.

Eksterne lenker
---------------

* (en) Henrik Hildre – kategori av bilder, video eller lyd på Commons Rediger på Wikidata
* (en) Henrik Hildre på Internet Movie Database Rediger på Wikidata
**Martha Steinsland Leivestad** (født 1994) er en norsk VGTV-profil, tidligere youtuber og programleder oppvokst på Stord i Vestland.

Bakgrunn og virke
-----------------

Leivestad har bachelor i film og tv-kreatør på Westerdals i Oslo.

Hun var fra 2018 til desember 2021 en del av NRKs YouTube-kanal NRK 4ETG og kom i 2021 med sitt eget program, *Martha blir rik* på NRK, der hun viste at hun ikke har hatt helt kontroll på egen økonomi. 

Leivestad har også medvirket i NRK-programmet *Avkledd* med Jenny Skavlan, Kongen befaler, *Ikke lov å le på hytta* og *Spårtsklubben* på VGTV. Under Humorprisen 2020/2021 vant hun publikumsprisen året morsomste på TV.

I 2021 sluttet Leivestad i NRK og 4ETG etter 4 år. Hun begynte i VGTV, hvor hun har vært aktuell med podkasten *Nuvel*, sammen med Marlene Stavrum, og programmet *Skål, Martha*. Leivestad hadde også podkasten *Nei Nei Nei* med Stavrum på NRK. Hun driver også podcasten *Høvla øve*. I 2023 var hun deltaker i NRK-serien *Vettskremt*, der hun trakk seg mot slutten og endte på 5.plass.

Høsten 2023 er hun aktuell som programleder i VGTV-serien *Kjøret Gård*.

Referanser
----------

1. 1 2 3   www.bi.no[Hentet fra Wikidata]
2. ↑  «Martha Steinsland Leivestad – 2 roller i norsk næringsliv». *www.proff.no*. Besøkt 21. september 2021.
3. 1 2  «Hun knuste pengeskammen». Handelshøyskolen BI. Besøkt 21. september 2021.
4. ↑  «Slik ble hun ikke rik». *www.vg.no*. 16. juli 2021. Besøkt 18. januar 2023.
5. ↑  «Martha Leivestad». *IMDb*. Besøkt 21. september 2021.
6. ↑  «Martha Leivestad er «Årets morsomste på TV»». *tv2.no*. 27. mai 2022. Besøkt 27. mai 2022.
7. ↑  «Martha Leivestad slutter i NRK». *www.vg.no*. 30. september 2021. Besøkt 18. januar 2023.
8. ↑  «Skål, Martha». *VGTV* **(norsk)**. Besøkt 18. januar 2023.

Eksterne lenker
---------------

* (en) Martha Leivestad på Internet Movie Database Rediger på Wikidata
* (no) Martha Leivestad på Instagram Rediger på Wikidata
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.**Uforståelig:** Denne artikkelen kan være vanskelig å forstå hvis man ikke først har lest om Vanskelig å forstå uten betydelig forkunnskap, og artikkelen bør derfor få en grundig opprydning.
**Avahi** er en fri og åpen implementasjon av zero-configuration networking (zeroconf), som inkluderer et system for multicast DNS/DNS-SD service discovery. Det er lisensiert under GNU Lesser General Public License (LGPL).

Avahi er et system som gjør programmer istand til å publisere og oppdage tjenester og verter som kjører på et lokalnett. En bruker kan for eksempel plugge en datamaskin til et nettverk og få Avahi automatisk til å kunngjøre nettverkstjenestene som kjører på maskinen. Avahi's "ihavA" kunngjøringer resulterer at brukertilgang tilføyes skrivere, datafiler og andre nettverkstjenester.

Referanser
----------

1. ↑  «Ahavis hjemmeside». Besøkt 2. april 2024.
**Kåre Reidar Aas** (født 25. mai 1955) er en norsk diplomat og strategisk rådgiver. Han har vært politisk direktør i Utenriksdepartementet samt Norges ambassadør til USA, Afghanistan og Israel.

Fra 2024 jobber han som strategisk rådgiver i kommunikasjons- og rådgivningsselskapet Kruse Larsen.

Aas er utdannet cand.polit. og begynte i 1983 som aspirant i Utenriksdepartementet. Aas har vært stasjonert i Chile og i Genève. I 1996 ble han utnevnt til ministerråd ved Norges delegasjon til NATO i Brussel. Fra 2003 til 2008 ledet han departementets sikkerhetspolitiske avdeling. I 2008 ble Aas utnevnt til ambassadør i Kabul i Afghanistan, der han tjenestegjorde til han i 2010 ble politisk direktør i Utenriksdepartementet. 1. september 2013 etterfulgte han Wegger Chr. Strømmen som norsk ambassadør til USA. Stillingen ved Norges ambassade i Washington hadde han fram til 2020, da han tiltrådte som ambassadør ved Norges ambassade i Tel Aviv.

Kong Harald utnevnte i 2009 Aas til kommandør av Den Kongelige Norske Fortjenstorden «for embetsfortjeneste». I 2003 ble han utnevnt til kommandør av Finlands løves orden.

Referanser
----------

1. ↑   Store norske leksikon, besøkt 6. desember 2021[Hentet fra Wikidata]
2. ↑  Dette er Norges nye ambassadør til USA, besøkt 6. april 2020
3. ↑  ABCNyheter – DN: Fredag utnevner Norge sin første kvinnelige ambassadør til USA (Publisert 3. april 2020, besøkt 14. januar 2021)
4. 1 2 3  Ambassadør Kåre R. Aas ny politisk direktør i UD, Utenriksdepartementet, 5. mai 2010.
5. ↑  «Toppdiplomat går til Kruse Larsen». Altinget. Besøkt 15.04.2024.
6. ↑  «Aspiranter i UD», *Aftenposten*, 7. juni 1983, s. 14.
7. ↑  Offisielt fra statsråd, regjeringen.no, 21. juni 1996.
8. ↑  Offisielt fra statsråd 15. mai 2008, regjeringen.no.
9. ↑  Tildeling av ordener og medaljer: Søk i arkivet, kongehuset.no.
10. ↑  «Fikk finske ordener», *Aftenposten*, 30. november 2003, s. 24.

|  |  |
| --- | --- |
| Oppslagsverk/autoritetsdata | Store norske leksikon
 |
**Den høye statskomité** (arabisk: المجلس الأعلى للدولة, fransk: *Haut Comité d'État*) var Algeries kollektive statsoverhode 1992–1994.

Bakgrunn
--------

Det statsbærende partiet FLN hadde kontrollert Folkets nasjonalforsamling helt siden uavhengigheten i 1962. En ny forfatning i 1989 gjorde slutt på ettpartistaten. Første omgang i valget på ny nasjonalforsamling ble avholdt 26. desember 1991. 232 og 430 plasser skulle bli fordelt. Det radikale islamske fundamentalistpartiet FIS hadde en oppslutning på 48% og fikk 188 mandater. FLN ble valgets taper med kun 15 mandater.

En gruppe offiserer, ledet av forsvarsminister og generalmajor Khaled Nezzar, grep inn og forhindret at FIS kom til makten, siden det så ut til at partiet ville få et rent flertall i Folkets nasjonalforsamling. De militære presset president Chadli Bendjedid til å oppløse nasjonalforsamlingen innen han selv trådte tilbake 11. januar 1992. Statens øverste sikkerhetsråd – hvor tre medlemmer var militære – avlyste andre valgomgang og opprettet *Den høye statskomité*, som tiltrådte 14. januar 1992. Det skulle utøve presidentens funksjoner i en overgangsperiode på to år. Komitéens president var Mohamed Boudiaf. Han var en frigjøringshelt fra uavhengighetskrigen mot Frankrike 1954–1962, som hadde blitt invitert hjem fra sitt eksil i Marokko. Komitéens sterke mann var Nezzar. Statsminister Ahmed Ghozalis regjering ble sittende uforandret.

Boudiaf ble drept av én av sine livvakter 29. juni 1992. Ali Kafi tok over som komitéens president 2. juli 1992. Den høye statskomité gikk av 31. januar 1994.

Reaksjoner
----------

Samtlige politiske partier, også FLN, fordømte opprettelsen av komitéen som forfatningsstridig. FLN støttet kravet til FIS om at valgresultatet måtte bli respektert.

| Bilde | Navn(født–død) | Embetstid | Ref. |
| --- | --- | --- | --- |
| Presidenter |
|  | **Mohamed Boudiaf**(1919–1992) | 14. januar 1992–29. juni 1992 |  |
|  | **Embetet ubesatt** | 29. juni 1992–2. juli 1992 |  |
|  | **Ali Kafi**(1928–2013) | 2. juli 1992–31. januar 1994 |  |
| Medlemmer |
|  | **Mohamed Boudiaf**(1919–1992) | 14. januar 1992–29. juni 1992 |  |
|  | **Khaled Nezzar**(1937–) | 14. januar 1992–31. januar 1994 |  |
|  | **Ali Kafi**(1928–2013) |  |
|  | **Ali Haroun**(1927–) |  |
|  | **Tedjini Haddam**(1921–2000) |  |
|  | **Redha Malek**(1931–2017) | 2. juli 1992–31. januar 1994 |  |

Referanser
----------

1. 1 2 3  Tvedt, Knut Are; Munthe, Preben; Henriksen, Petter; Tveterås, Tveterås; Kortner, Olaf, red. (1991). *Algerie*. *Aschehoug og Gyldendals store norske leksikon. Supplement 1996*. Aschehoug Forlag / Gyldendal Norsk Forlag. s. 11. Besøkt 15. august 2020.
2. 1 2 3 4 5 6 7 8 9  «Algeria: Heads of State: 1962–2020». Archontology.org. Besøkt 15. august 2020.
«Tur» har flere betydninger.
Menn på sykkeltur i Aurland i 1880-åra.  Foto: Axel Lindahl 
**Tur** brukes ofte synonymt med friluftsliv, men en tur tar kortere tid og krever mindre planlegging. Ordet er en forkortning av turisme som er en planlagt reise med overnatning. Det franske ordet *tør* betyr rundreise eller runde, det vil si at turen ender i utgangspunktet. Den som gjennomfører turen, kalles en turgåer eller turist. Reisemål eller tema brukes gjerne som forstavelse, for eksempel Oslo-tur eller ridetur.

Tematur
-------

* Snartur, svipptur eller fornøyelsestur
* Rundtur, visningstur, sightseeng
* Backpackingtur
* Biltur
* Bærtur
* Drosjetur
* Motorsykkeltur
* skogtur
* Joggetur
* Fottur
* Svømmetur
* Dykketur
* Sykkeltur
* Dagstur
* Ridetur
* Fjelltur
* Skitur
* Bretur
* Klatretur
* Seiltur
* Kanotur
* Kajakktur
* Båttur
* Flytur
* Helikoptertur
* Helgetur
* Ferietur
* Handletur

Annet
-----

Ordet tur har på norsk også andre betydninger. For eksempel betyr *å ha tur* «å ha hell».

Se også
-------

* Tur (andre betydninger)
**Liudas Adomauskas** (1880–1941) var en litauisk katolsk prest som ble kommunistisk aktivist og politiker.

Liv og virke
------------

### Katolsk prest

Liudas Adomauskas ble presteviet i 1903. Årene 1903–1914 tjenestegjorde han som sokneprest i forskjellige byer i Litauen (Kelmė, Rietavas, Raguva, Tryškiai, Anykščiai). I 1914, ved utbruddet av første verdenskrig, ble han kapellan i den keiserlige russiske hær. 

Han returnerte til Litauen i mai 1918, og tjente som sokneprest i Palonai inntil han ga avkall på prestedømmet i 1921.

### Litauen mellom krigene

Påvirket av sosialistiske ideer siden Den russiske revolusjon av 1905, sluttet han seg i 1922 til Litauens kommunistiske parti som ble forbudt i mellomkrigstidens Litauen.[1] Han ble redaktør for de forbudte kommunistiske aviser *Žarija* og *Naujoji gadynė*. Samme år ga han ut den antireligiøse boken *Šventraščio paslaptys* (= Skriftens hemmeligheter).[2] I oktober 1922 var han kandidat til *Arbeidergruppen for Litauen* (en front for kommunistene) i det litauiske parlamentsvalget til den første Seimas.[3]

Han ble fengslet for kommunistiske aktiviteter i 1923, og etter det litauiske statskuppet i 1926 ble han dømt til døden. Straffen hans ble omgjort til 15 års fengsel, og han fikk amnesti som halverte straffen i 1928. Han ble til slutt løslatt i 1934. Fram til 1940 bodde han hos sin bror, presten Stanislovas Adomauskas, i Plateliai.[2]

### Andre verdenskrig

Liudas Adomauskas støttet aktivt den sovjetiske annekteringen av Litauen i 1940. Han ble statskontrollør i Litauens folkestyre den 17. juni, ble valgt til president for *Folkets Seimas* den 21. juli og var medlem av den 20 personer store delegasjonen som ble sendt til Moskva for å be om den formelle innlemmelse av den nylig utropte Litauiske SSR i Sovjetunionen.

Den 25. august 1940 ble han utnevnt til folkekommissær for statskontroll av Ltauiske SSR. I februar 1941 meldte han seg inn i Det sovjetiske kommunistiske parti og ble like etter dommer ved Høyesterett i Litauiske SSR.

Etter den tyske nazistenes okkupasjon av Litauen, ble Adomauskas tatt til fange og henrettet 16. august 1941, i Ponary-massakren.[2] 

Han ble senere gravlagt på Paneriai-minnesmerkets gravlund.

Referanser
----------

1. 1 2 3  «Liudas Adomauskas». *Anykštėnų biografijų žinynas* **(litauisk)**. Pasaulio anykštėnų bendrija. 22. august 2018. Besøkt 1. september 2023.
2. Grinčalaitis, Vaidas (2016). *"Darbininkų kuopos" demokratijos išbandymas Lietuvoje 1922–1926 m.* (PDF) (thesis) **(litauisk)**. Vytautas Magnus University. s. 23.
3. «Liudas Adomauskas». *Visuotinė lietuvių enciklopedija* **(litauisk)**. Mokslo ir enciklopedijų leidybos centras.
**Liv forlag** er et norsk bokforlag. Det utgir både fag- og skjønnlitteratur. 

Forlaget har kontor i Larvik. Det ble etablert i 2010 i samarbeid med nettsiden Litteraturivestfold.no. Per desember 2023 har forlaget utgitt over 300 titler, innen sjangrene fakta, poesi, barn og ungdom, historiske romaner, kriminal og tegneseriealbum. 

Mange av forfatterne er debutanter, men det er også mer etablerte forfattere i stallen, blant annet Jon Ewo, Bjørn Bottolvs, Espen Skjerven, Lars Helle, Lillian Wirak Skow, Steinar Høiback, Frode Eie Larsen, Finn Wellberg, Liv Hege Refsdal og Myriam Halden Bjerkli. Sistnevnte er også forlagsredaktør i Liv forlag.

Høsten 2011 kom boken *VestfoldLiv 2011* etter en skrivekonkurranse arrangert i samarbeid med Litteraturivestfold.no. Her er 54 forfattere fra Vestfold representert, deriblant Ingvar Ambjørnsen, Margaret Skjelbred, Lillian Wirak Skow og Thomas J.R. Marthinsen. Forlaget og nettsiden arrangerer også i flere år en årlig krimnovellekonkurranse, som resulterer i novellesamlingen «Årets krim» der fem debutanter blir utgitt sammen med flere av Norges etablerte krimforfattere.

Kilder
------

* Et liv laga lokalforlag, i *Sandefjord Blad* 21. september 2011 (Besøkt 3. november 2011)
* La de hundre blomster blomstre, *Tønsberg Blad* 16. november 2011
* Bokelskerne jublet for Liv, *Vestfold Blad* 21. august 2012

Eksterne lenker
---------------

* Liv Forlags nettsider
* Litteratur i Vestfold
* Nettsidene til Årets krim[*død lenke*]

Portal: Litteratur
**Karl Heinz Stossberg** (1908–1945) var en tysk SS-Obersturmbannführer og leder innenfor Gestapo under andre verdenskrig.

Tidlig liv og karriere
----------------------

Stossberg ble født den 22. juli 1908 i Dortmund, Nordrhein-Westfalen, Tyskland. Han begynte sin karriere i Gestapo og tjenestegjorde som referendar ved Stapo Haale/Saale fra januar 1936. Han ble senere stellvertretende leder av Gestapo i Halle og Magdeburg før han ble overført til Karlsbad i 1939.

Tjeneste under krigen
---------------------

Karl Heinz Stossberg var KdS i Stavanger frem til november 1940, til da Heinrich Jennessen overtok. Deretter tjenestegjorde han i ulike posisjoner under krigen. Han ble Gestapo-sjef i Posen (polsk Poznan) fra november 1941 og var ansvarlig for kontrollen av Gestapos hovedkvarter der mellom 1939 og 1944. Under okkupasjonen av Norge ledet han sikkerhetspolitiet og SD i Stavanger. Senere ble han utnevnt som leder for Gestapo i Poznan og senere sjef for sikkerhetspolitiet og SD i Wroclaw.

Karl Heinz Stossberg døde angivelig den 6. mai 1945 i kampene ved Roudnice n. L. i Böhmen, Østerrike, i en alder av 36 år.

Referanser
----------

1. 1 2 3 4  Nøkleby, Berit (2017). *Gestapo : tysk politi i Norge 1940-45*. Aschehoug. ISBN 9788203296499.
2. ↑  «Karl Heinz Stossberg - Axis History Forum». *forum.axishistory.com*. Besøkt 15. april 2024.
***Ameipseusa*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

Utseende
--------

Små (gjerne 2–2,5 millimeter), vanligvis matt svarte eller brunlige kortvinger. Antennene er middels lange. Hodet er stort og firkantet med små fasettøyne, bak sterkt innsnevret slik at dyret får en påfallende tydelig "hals". Pronotum er rundet, bredest foran midten, med en dyp midtfure, knapt bredere enn hodet og mye smalere enn dekkvingene, som har parallelle sider og markerte "skuldre". Bakkanten er ganske rett. Bakkroppen er forholdsvis kort og bred, bredest i den bakre delen. Beina er lange og tynne. Slekten kan ligne på slekten *Autalia* men skiller seg fra denne blant annet på at kroppen er ganske matt, og at pronotum og dekkvingene mangler dype lengdegroper.

Levevis
-------

Disse kortvingene finnes gjerne mellom råtnende plantemateriale, i kompost, også i gammel møkk.

Utbredelse
----------

Arten er beskrevet fra Vest-Malaysia.

Systematisk inndeling
---------------------

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien kortvinger (Staphylinidae) Latreille, 1802
				+ Underfamilien småkortvinger (Aleocharinae) Fleming, 1821
					- Stammen Falagriini Mulsant & Rey, 1873
						* Slekten ***Ameipseusa*** Pace, 2003
							+ *Ameipseusa montana* Pace, 2003

Referanser
----------

1. ↑  Pace, R. 2003. Aleocharinae della Penisola di Malacca (Malaysia) (Coleoptera, Staphylinidae). *Bollettino del Museo Regionale di Scienze Naturali di Torino* 20(1): 33–78, 100 figs

Eksterne lenker
---------------

* (en) *Ameipseusa* i Global Biodiversity Information Facility Rediger på Wikidata

* *Ameipseusa* – detaljert informasjon på Wikispecies Rediger på Wikidata
**561. etterretningssenter** (russisk 561 морской разведывательный пункт) er en SPETSNAZ-enhet i Østersjøflåten i det russiske forsvaret. Enheten er forlagt til Parusnoje i Kaliningrad.

Sammensetning
-------------

Enheten var i 2015 sammensatt av 5 kompanier, et av disse med vakthold som primæroppgave. Folka som er tilsatte ved enheten med feltpostnummer 10617 blir uoffisielt kalt «parusniker», 'seilbåter'.

Historiske aktiviteter
----------------------

27. oktober 1981 grunnstøtte en sovjetisk ubåt, «S-363», ved Tohamnaskär utenfor Karlskrona.
14 sovjetiske fartøy satte kurs mot havaristen for å hjelpe ubåten av grunn, og for å nøytralisere et svensk skip som kunne hindre slik hjelp.
Noen av disse fartøyene hadde angrepsdykkere fra Østersjøflåtens SPETSNAZ-styrke om bord. Disse skulle etter planen kapre det svenske skipet som hindret ubåten å komme seg ut i internasjonalt farvann. Bare en halvtime før denne planen skulle utføres, ble den avblåst. Årsaken var at de sovjetiske fartøyene kom for sent, for det svenske kystartilleriet ble satt i stand til å legge området rundt den grunnstøtte ubåten under tung ild.

Referanser
----------

1. ↑
2. ↑
3. ↑  «Arkivert kopi». Arkivert fra originalen 10. desember 2012. Besøkt 18. mars 2019.
4. ↑  «Arkivert kopi». Arkivert fra originalen 19. mars 2018. Besøkt 18. mars 2019.
5. ↑  «Arkivert kopi». Arkivert fra originalen 19. mars 2018. Besøkt 18. mars 2019.
6. ↑
**Edgar Montillion «Monty» Woolley** (født 17. august 1888, død 6. mai 1963) var en amerikansk skuespiller som har opptrådt på teater, film, radio og TV.

Woolley ble født i New York City inn i en velstående familie (hans far eide Bristol Hotel) og han vokste opp i de høyeste sosiale sirkler i New York. Woolley ble utdannet ved Yale University og senere også ved Harvard University. Han ble etter hvert en assisterende professor i engelsk og dramalærer ved Yale. Thornton Wilder og Stephen Vincent Benét var blant hans mer kjente studenter.

Woolley forlot sin akademiske karriere, og begynte å opptre på Broadway i 1936. Sammen med Clifton Webb, signerte Woolley en kontrakt med 20th Century Fox i 1940. I en alder av 50 år, oppnådde Woolley ett av sine mål om å oppnå stjernestatus som skuespiller. Mye av denne statusen hadde han fått for rollen i filmen *Mannen som kom til middag* (1942), som også ble oppsatt på Broadway-teateret. Woolleys karakteristiske hvite skjegg var hans mest brukte varemerke som skuespiller. Etter å ha fullført sin siste film, *En fremmed i paradiset* (1955), var han med på radio i omtrent ett år, etter at han ble tvunget til å trekke seg på grunn av skrantende helse.

Woolley ble nominert til Oscar to ganger, for beste mannlige hovedrolle for filmen *Mannen med seljefløyten* (1942) og for beste mannlige birolle for filmen *Mens du var borte* (1944). Han har også blitt tildelt en stjerne på Hollywood Walk of Fame.

Woolley døde på grunn av komplikasjoner med nyrer og hjerte, den 6. mai 1963 i Albany i New York. Da var han 74 år gammel. Han er gravlagt på Greenridge Cemetery i Saratoga Springs i New York.

Filmografi (utvalg)
-------------------

* 1942 – *Mannen som kom til middag*
* 1943 – *Leve ekteskapet*
* 

* 1951 – *Presidenten kommer*

Referanser
----------

Eksterne lenker
---------------

* (en) Monty Woolley på Internet Movie Database Rediger på Wikidata

* (sv) Monty Woolley i Svensk Filmdatabas Rediger på Wikidata

* (fr) Monty Woolley på Allociné Rediger på Wikidata

* (en) Monty Woolley på AllMovie Rediger på Wikidata

* (en) Monty Woolley hos Turner Classic Movies Rediger på Wikidata

* (en) Monty Woolley hos The Movie Database Rediger på Wikidata

* (en) Monty Woolley hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** BNE
 |
Portal: Videospill

Styrespakens deler:   

1 **Håndtak**   

2 **Basplate**   

3 **Avtrykker**   

4 **Ekstraknapper**   

5 **Knapp for «autofire»**   

6 **Gassknapp**  

7 **«Hat Switch»** *(norsk?)*   

8 **Sugekopp**En **gladpinne** eller **joystick** er en styreanretning for forskjellige maskiner og apparater, for eksempel fly, gravemaskiner og heisekraner.

Styrespaker brukes også for å kontrollere videospill på tv eller en personlige datamaskiner. Styrespaken består av en spak og gjerne en eller flere knapper. Gjennom å dra og vri spaken i ulike retninger og trykke på knappen eller knappene kan man styre spillet eller hva nå en annet som kontrolleres.

Innen flyvning og romfart
-------------------------

Prototypen for en styrespak i Gemini-romkapselen.
Styrespaker har vært i bruk i fly siden 1908. Den ble også brukti romfartøy, blant annet Apollo 11.

På datamaskiner
---------------

Styrespaken var blant annet i bruk som standardkontrollerene i bruk med Atari 2600 fra 1977, men etter hvert som Nintendo og Sega kom ut med sine spillkonsoller, ble det vanligere med håndkontroller. Styrespaken levde derimot videre i bruk på PC, hvor mer komplekse spill som hadde behov for flere knapper or mer presis kontroll, blant annet flysimulatorer, gikk an å spille. Likevel hadde andre PC-spill som plattformspill også støtte for styrespak.

Se også
-------

* Styrepinne, pekeenhet på noen bærbare datamaskiner
* Flyratt, senterstikke og sidestikke, tre alternative styreanordninger for høyde- og balanseror
* Gasspak
* Rorpedaler
* Simulatorpedal

Referanser
----------

1. 1 2  «Det Norske Akademis ordbok». *naob.no*. Besøkt 4. januar 2023.
2. 1 2  «Det Norske Akademis ordbok». *naob.no*. Besøkt 4. januar 2023.
3. ↑  Nätt, Tom Heine (6. oktober 2022). «joystick». *Store norske leksikon* **(norsk)**. Besøkt 4. januar 2023.
4. ↑  «The Space Review: Achieving cheap access to space: the foundation of commercialization (part 2)». *www.thespacereview.com*. Besøkt 4. januar 2023.
5. ↑  «Apollo 11 spacecraft joysticks top $780K at auction, despite NASA concerns | collectSPACE». *collectSPACE.com*. Besøkt 4. januar 2023.
6. ↑  «Shoulder buttons of giants: The evolution of controllers leading up to PS4 and Xbox One - ExtremeTech». *www.extremetech.com*. Besøkt 4. januar 2023.
7. ↑  Annand, Gavin (27. mai 2020). «The Rise and Fall and Rise Again of the Joystick». *Medium* **(engelsk)**. Besøkt 4. januar 2023.

Eksterne lenker
---------------

* (en) Joysticks – kategori av bilder, video eller lyd på Commons Rediger på Wikidata

* (en) Joystick – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND **·** BNF **·** BNF (data)
 |
**Inga Swenson** (1932–2023) var en amerikansk skuespillerinne.

Liv og virke
------------

### Bakgrunn

Inga Swenson ble utdannet ved Central High School i hjembyen Omaha i Nebraska, i 1950. Swenson var medlem av studentforeningen Alpha Phi Sorority ved Northwestern University der hun studerte drama og skuespill.

### Karriere

Hun var utdannet lyrisk sopran og opptrådte på Broadway i musikalen *New Faces* rundt 1956, *The First Gentleman* i 1959, og hun ble nominert til Tony-prisen for beste kvinnelige hovedrolle i en musikal for rollene i *110 in the Shade* (1964) og *Baker Street* (1965).

Ved siden av Broadway-opptredenene spilte hun også i flere fjernsynsserier. Swenson spilte i to episoder av *Bonanza* («Inger, My Love» i 1962 og «Journey Remembered» i 1963). I situasjonskomedien *Benson* spilte hun Gretchen Kraus, en syrlig og dominerende tysk kokke. Den rollen fikk hun takket være rollen som Ingrid Svenson, Corinne Tates biologiske mor (Diana Canova), i fjernsynskomedien *Forviklingar*. I 1985 og 1986 var hun igjen å se i en fjernsynsserie, denne gangen som matriarken Maude Hazard i miniserien *Nord og sør*.

Swenson var gift med skuespiller og sanger Lowell Harris, som hun fikk sønnene James (avdød) og Mark med.

Selv om det svensk-klingende navnet hennes og aksenten hun brukte blant annet i *Benson* ble et kjent varemerke i USA, snakket hun vanligvis med en normal amerikansk aksent.

Referanser
----------

1. ↑   Discogs, Discogs artist-ID 1653369, besøkt 9. oktober 2017[Hentet fra Wikidata]
2. ↑   Internet Broadway Database, Internet Broadway Database person-ID 61581, besøkt 9. oktober 2017[Hentet fra Wikidata]
3. ↑   Social Networks and Archival Context, SNAC Ark-ID w6g44vcb, besøkt 9. oktober 2017[Hentet fra Wikidata]
4. ↑   Internet Movie Database, IMDb-ID nm0842421, besøkt 15. juli 2016[Hentet fra Wikidata]
5. ↑   TMZ, «'Benson' Star Inga Swenson Dead at 90», utgitt 28. juli 2023[Hentet fra Wikidata]
6. ↑   «Theatre World Award Recipients», besøkt 29. juli 2023[Hentet fra Wikidata]

Eksterne lenker
---------------

* (en) Inga Swenson på Internet Movie Database Rediger på Wikidata

* (sv) Inga Swenson i Svensk Filmdatabas Rediger på Wikidata

* (fr) Inga Swenson på Allociné Rediger på Wikidata

* (en) Inga Swenson på AllMovie Rediger på Wikidata

* (en) Inga Swenson hos The Movie Database Rediger på Wikidata

* (en) Inga Swenson hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | WikiTree **·** VIAF **·** LCCN **·** ISNI **·** SUDOC **·** MusicBrainz **·** Discogs
 |
Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.

**Leslie Eileen Easterbrook** (født 29. juli 1949 i Los Angeles) er en amerikansk skuespiller.
Hun er kjent i rollen som Debbie Callahan i filmen *Politiskolen*. I 1985 jobbet hun med regissør George Bowers.

Easterbrook ble født i Los Angeles og hun ble adoptert av en familie i det landlige Arcadia i Nebraska, hvor hun ble oppdratt. Easterbrook er et kjent ansikt blant det amerikanske publikum, med rundt et dusin spillefilmer og over 300 opptredener i forskjellige TV-serier. Easterbrook ble først kjent i rollen som Rhonda Lee i TV-serien Laverne & Shirley. Men den rollen hun er mest kjent for er som Debbie Callahan i den populære filmserien Politiskolen. Blant TV-seriene hun har dukket opp i er Murder, She Wrote, Hangin 'med Mr. Cooper, Baywatch, Matlock, Hunter og The Dukes of Hazzard.

Easterbrook lånte bort stemmen sin til tegneserien Superman og Batman: The Animated Series. Easterbrook har sunget nasjonalsangen under Super Bowl og hun hadde flere roller i musikaler på Broadway og på teater i store deler av USA. Easterbrook har også vært en hyppig paneldeltaker på Match Game i 1980. Leslie sitter i styret for National Law Enforcement Officers minnefond, og hun støtter en rekke veldedighetsorganisasjoner inkludert Girls, Inc. The Sunshine Kids og flere andre velferdsorganisasjoner som er rettet mot barn. Easterbrook er medlem av National Rifle Association of America, og hun sitter i styret i California Rifle and Pistol Association.

Referanser
----------

1. ↑   Internet Broadway Database, Internet Broadway Database person-ID 79495, besøkt 9. oktober 2017[Hentet fra Wikidata]
2. ↑   Social Networks and Archival Context, SNAC Ark-ID w6k77ghp, besøkt 9. oktober 2017[Hentet fra Wikidata]

Eksterne lenker
---------------

* (en) Leslie Easterbrook på Internet Movie Database Rediger på Wikidata

* (sv) Leslie Easterbrook i Svensk Filmdatabas Rediger på Wikidata

* (da) Leslie Easterbrook på Scope Rediger på Wikidata

* (fr) Leslie Easterbrook på Allociné Rediger på Wikidata

* (en) Leslie Easterbrook på AllMovie Rediger på Wikidata

* (en) Leslie Easterbrook hos The Movie Database Rediger på Wikidata

* (en) Leslie Easterbrook hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** BNF **·** BNF (data) **·** NKC **·** MusicBrainz
 |